Fireball

**Fireball** είναι ο τίτλος του πέμπτου δίσκου του χαρντ ροκ συγκροτήματος Deep Purple. Κυκλοφόρησε τον Σεπτέμβριο του 1971 από την εταιρεία "EMI" στην Ευρώπη και από την εταιρεία "Warner" στις Ηνωμένες Πολιτείες και την Ιαπωνία. Σαν ηχητικό σύνολο, ο δίσκος είναι ο πιο "πειραματικός" του συγκροτήματος. Αποτέλεσε συνέχεια του πολύ επιτυχημένου "*[[Deep Purple in Rock]]*" και έγινε το πρώτο # 1 άλμπουμ του συγκροτήματος στην πατρίδα του, τη Μεγάλη Βρετανία. Το εξώφυλλο του δίσκου παρουσίαζε το συγκρότημα μέσα σε μία σφαίρα φωτιάς, στο διάστημα!

## Η ιστορία του δίσκου
Τον Σεπτέμβριο του 1970 και μετά από συνεχείς συναυλίες για την προώθηση του "*[[Deep Purple in Rock]]*" κατά τις οποίες έπαιξαν στη Γερμανία, την Ελβετία, τη Μεγάλη Βρετανία και τις Ηνωμένες Πολιτείες, οι Deep Purple αποφάσισαν να ξεκινήσουν την συγγραφή νέων τραγουδιών για τον επόμενο τους δίσκο, ταυτόχρονα με τις συνεχείς ζωντανές εμφανίσεις τους, μιας και υπήρχε πολύ μεγάλη ζήτηση μετά την επιτυχία του προηγούμενου δίσκου τους και του σινγκλ "*[[Black Night]]*". Στις 28 Σεπτεμβρίου, οι Deep Purple μπήκαν στο στούντιο προσπαθώντας να δημιουργήσουν κάποια κομμάτια για τον επόμενο τους δίσκο. Η μόνη ηχογράφηση που έγινε σ' αυτή την πρώτη επίσκεψη του συγκροτήματος στο στούντιο ήταν το τραγούδι "*[[Anyone's Daughter]]*".

[left|thumb|280px|''Ο Ίαν Πέις έπαιζε σόλο τυμπάνων στις ζωντανές εκτελέσεις του "[The Mule"*]]
Οι επόμενοι μήνες ήταν ιδιαίτερα κουραστικοί για το συγκρότημα. Ο [[Οκτώβριος]] αναλώθηκε σε περιοδείες, αφού από τις [[2 Οκτωβρίου|2]] ως τις [[17 Οκτωβρίου|17]] του [[Οκτώβριος|μήνα]] οι [[Deep Purple]] έπαιξαν 10 συναυλίες στη [[Βρετανία]] και από τις [[25 Οκτωβρίου]] ξεκίνησαν την πρώτη τους περιοδεία στη [[Γαλλία]]. Στις 8 συναυλίες που έδωσαν εκεί ως τις [[3 Νοεμβρίου]], ο [[Ρίτσι Μπλάκμορ]] έκανε αίσθηση σπάζοντας τη Fender Stratocaster του. Μετά από δύο συναυλίες στις [[6 Νοεμβρίου|6]] και τις [[7 Νοεμβρίου|7]] του [[Νοέμβριος|μήνα]] στο Μπούρνεμουθ και το Μάργκεητ αντίστοιχα, επισκέφθηκαν για πρώτη φορά το [[Όσλο]] της [[Νορβηγία]]ς στις [[11 Νοεμβρίου|11]] και τις δύο επόμενες ημέρες, έπαιξαν στη [[Στοκχόλμη]] και το [[Γκέτεμποργκ]] της [[Σουηδία]]ς. Η πρώτη από τις δύο αυτές συναυλίες ηχογραφήθηκε για να κυκλοφορήσει σε διπλό άλμπουμ το [[1988]], με την ονομασία "*Scandinavian Nights*".

Μετά από κάποιες συναυλίες στη [[Βρετανία]], ξεκίνησαν την τελευταία τους περιοδεία για το [[1970]], στη [[Γερμανία]], η οποία τελείωσε στις [[12 Δεκεμβρίου]] στη [[Στουτγκάρδη]]. Όλος ο υπόλοιπος [[Δεκέμβριος]] ήταν διαθέσιμος για ηχογραφήσεις. Έτσι, τα μέλη του συγκροτήματος, μαζί με φίλους και οικογένειες πήγαν σε ένα χωριό, το Γουέλκομπ του Ντέβονσαϊρ. Το χωριό απείχε σχεδόν ένα μίλι από τη θάλασσα και τα μέλη του συγκροτήματος αφού δεν είχαν όρεξη για ηχογραφήσεις, περνούσαν τον περισσότερο χρόνο τους σε μπυραρίες και πανδοχεία του χωριού. Παρόλα αυτά δημιουργήθηκε η βασική δομή ενός τραγουδιού που αρχικά ονομάστηκε "*Prostitute*" και μετά από λίγο καιρό μετονομάστηκε σε "*Strange Kind of Woman*".

Μετά από δύο συναυλίες στο [[Άμστερνταμ]] και το [[Ρότερνταμ]] της [[Ολλανδία]]ς την [[1 Ιανουαρίου|1η]] και την [[2 Ιανουαρίου|2η]] ημέρα του [[1971]], μπήκαν στα "Olympic Studios" όπου στα μέσα του [[Ιανουάριος|Ιανουαρίου]] ηχογράφησαν το "*The Mule*". Επίσης, ηχογράφησαν το "*I’m Alone*" που χρησιμοποιήθηκε σαν b-side στο επόμενο σινγκλ του συγκροτήματος και του οποίου η βασική ιδέα προερχόταν από ένα τραγούδι που είχαν γράψει την εποχή που βρισκόταν στους [[Episode Six]], ο [[Ίαν Γκίλαν]] και ο [[Ρότζερ Γκλόβερ]] αλλά και από το "*Jam Stew*", τραγούδι που αφέθηκε έξω από το "*Deep Purple in Rock*". Κατά τη διάρκεια των ηχογραφήσεων αυτών, τα τύμπανα μεταφέρθηκαν στο διάδρομο του στούντιο, μιας και ο [[Ίαν Πέις]] είχε παρατηρήσει ότι ο ήχος ήταν πολύ καλύτερος απ’ ότι στον κανονικό χώρο ηχογραφήσεων. Το τελευταίο κομμάτι που ηχογράφησαν τον [[Ιανουάριος|Ιανουάριο]], ήταν ένα κομμάτι που έμεινε εκτός δίσκου, το "*Slow Train*", ένα [[Ροκ εντ ρολ|ροκ εν ρολ]] κομμάτι που πολλοί υποστηρίζουν ότι θα έπρεπε να είναι στο δίσκο στη θέση του "*Anyone's Daughter*". Τέλος, ηχογραφήθηκε και η αυθεντική εκτέλεση του "*Strange Kind of Woman*".

Στις [[2 Φεβρουαρίου|2]] και [[3 Φεβρουαρίου|3]] [[Φεβρουάριος|Φεβρουαρίου]] ξαναμπήκαν στο στούντιο για να ηχογραφήσουν το "*No One Came*", ενώ στις [[12 Φεβρουαρίου]] αποφάσισαν να κυκλοφορήσουν το σινγκλ "*Strange Kind of Woman*", το οποίο γνώρισε αρκετά μεγάλη επιτυχία στην [[Ευρώπη]] και την [[Αυστραλία]]. Το συγκεκριμένο τραγούδι αποτέλεσε αναπόσπαστο κομμάτι των συναυλιών του συγκροτήματος από εκεί και έπειτα. Από τις [[5 Φεβρουαρίου|5]] ως τις [[27 Φεβρουαρίου]] του [[1971]], το συγκρότημα έδωσε 13 συναυλίες στην [[Αγγλία]], βασισμένες στο υλικό του "*Deep Purple in Rock*" αλλά και με το νέο τότε "*Strange Kind of Woman*". Ενδιάμεσα, στις [[23 Φεβρουαρίου|23]] του [[Φεβρουάριος|μήνα]], ηχογράφησαν στα "Olympic Studios" την βασική δομή του τραγουδιού "*Fireball*".

Μετά από μία επίσκεψη στο [[BBC]] την [[1 Μαρτίου|1η Μαρτίου]], το συγκρότημα έδωσε την πρώτη από τις τέσσερις συναυλίες του στη [[Σκωτία]], στις [[5 Μαρτίου|5]] του [[Μάρτιος|μήνα]] στην [[Γλασκώβη]]. Οι επόμενες συναυλίες ήταν στο [[Εδιμβούργο]] στις [[6 Μαρτίου|6]], στο [[Ντάντι]] στις [[7 Μαρτίου|7]] και στο [[Αμπερντήν]] στις [[8 Μαρτίου]]. Στην τελευταία συναυλία στο [[Αμπερντήν]], που ήταν και η τελευταία του συγκροτήματος στη χειμερινή βρετανική του περιοδεία, ο [[Ρότζερ Γκλόβερ]] λιποθύμησε πράγμα που έδωσε το έναυσμα για μία σειρά από φήμες για αντικατάσταση του στις ζωντανές εμφανίσεις του συγκροτήματος. Προβλήματα υγείας δεν αντιμετώπιζε μόνο ο [[Ρότζερ Γκλόβερ|Γκλόβερ]] αλλά και ο [[Τζον Λορντ]], ο οποίος είχε προβλήματα με την πλάτη του, από την εποχή που έπαιζε στους Artwoods όταν και μετέφερε το "Hammond" μόνος του, ελλείψει βοηθού, ενώ ο [[Ίαν Γκίλαν]] αντιμετώπιζε προβλήματα αλκοολισμού, πράγμα που είχε αρχίσει να τον επηρεάζει αρνητικά. Εκτός όλων αυτών των γεγονότων,  [[Ρίτσι Μπλάκμορ]] μπήκε στο νοσοκομείο για εγχείρηση σκωληκοειδίτιδας.

[[Αρχείο:Deep Purple (1971).JPG|thumb|300px|*Οι Deep Purple το 1971*]]
Στα μέσα [[Μάρτιος|Μαρτίου]], και μετά από μία εμφάνιση στο *Dave Lee Travis Show*, οι [[Deep Purple]] πήγαν στα "Olympic Studios" για να ηχογραφήσουν δύο ακόμη κομμάτια: τα "*No No No*" και "*Fools*". Στις [[25 Μαρτίου]] το συγκρότημα εμφανίστηκε στο "Thames TV", ενώ τον [[Απρίλιος|Απρίλιο]] έφυγαν από την [[Αγγλία]] για μία ακόμη ευρωπαϊκή περιοδεία, η οποία ξεκίνησε στις [[7 Απριλίου|7]] του [[Απρίλιος|μήνα]] και τελείωσε στις [[24 Απριλίου]], μετά από 10 συναυλίες στη [[Γερμανία]], την [[Ελβετία]], το [[Βέλγιο]], τη [[Σουηδία]] και τη [[Δανία]]. Στις [[28 Απριλίου]], στο "Camden Arts festival" στο [[Λονδίνο]], έπαιξαν για πρώτη φορά το "*No One Came*", χωρίς να έχουν ιδιαίτερη ανταπόκριση από το κοινό. Ο [[Ρότζερ Γκλόβερ]] δικαιολόγησε την αντίδραση του κοινού στα [[ΜΜΕ]], λέγοντας ότι και όταν ηχογραφούσαν το "*Deep Purple in Rock*" είχαν παίξει το "*Into the Fire*", με ανάλογη αντίδραση από το κοινό.

Από τις [[7 Μαΐου|7]] ως τις [[11 Μαΐου]] ταξίδεψαν για πρώτη φορά στην [[Αυστραλία]], για έξι εμφανίσεις. Την πρώτη ημέρα στο "Sebeaco Stadium" του [[Περθ]], την δεύτερη στο "Apollo Stadium" της [[Αδελαΐδα]]ς, ενώ στις [[9 Μαΐου|9]] έπαιξαν στο "Randwick Stadium" του [[Σίδνεϊ]]. Στις [[10 Μαΐου]] εμφανίστηκαν στο "Festival Hall" του [[Μπρισμπέιν]] για να τελειώσουν στις [[11 Μαΐου|11]] στο "Festival Hall" της [[Μελβούρνη]]ς. Αν και οι συγκεκριμένες συναυλίες δεν απέσπασαν τις καλύτερες κριτικές, οι [[Deep Purple]] έπαιξαν σε δύο πολύ μεγάλα στάδια χωρητικότητας 30.000 ατόμων για πρώτη φορά, με όλες τις συναυλίες sold-out. Support σε εκείνη την περιοδεία, ήταν μεταξύ άλλων και οι [[Free]], συγκρότημα του τραγουδιστή [[Πωλ Ρότζερς]], που αργότερα έκανε ιδιαίτερα επιτυχημένη καριέρα με τους [[Bad Company]].

Στις [[15 Μαΐου]] ξαναμπήκαν στο στούντιο για να τελειώσουν το "*Fools*", ενώ στις [[22 Μαΐου|22]] επισκέφθηκαν το [[Βερολίνο]] και στις [[26 Μαΐου|26]] τη [[Ρώμη]]. Στις [[29 Μαΐου|29]] έπαιξαν στη [[Ζυρίχη]] της [[Ελβετία]]ς και στις [[6 Ιουνίου]] στο [[Λουξεμβούργο]]. Στις [[16 Ιουνίου|16]], ξαναμπήκαν στο στούντιο δημιουργώντας τον βασικό κορμό για το "*Demon's Eye*", που ηχογραφήθηκε επίσημα, έξι ημέρες αργότερα, ενώ ενδιάμεσα έπαιξαν στο [[Ρέικιαβικ]] της [[Ισλανδία]]ς.  Στις δύο συναυλίες στο [[Μπέρμιγχαμ]] και το [[Νιούκασλ]] στις [[24 Ιουνίου|24]] και [[25 Ιουνίου|25]] αντίστοιχα, δοκίμασαν για πρώτη φορά το "*Demon's Eye*" και το "*Anyone's Daughter*", εκ των οποίων το πρώτο άρεσε αλλά όχι το δεύτερο και έτσι το άφησαν εκτός των ζωντανών τους εμφανίσεων για τα επόμενα 22 χρόνια!

==Τα τραγούδια==
# *'Fireball** ''(Blackmore, Gillan, Glover, Lord, Paice)'' - 3:25
# **No No No** ''(Blackmore, Gillan, Glover, Lord, Paice)'' - 6:54
# **Demon's Eye** ''(Blackmore, Gillan, Glover, Lord, Paice)'' - 5:19
# **Anyone's Daughter** ''(Blackmore, Gillan, Glover, Lord, Paice)'' - 4:43
# **The Mule** ''(Blackmore, Gillan, Glover, Lord, Paice)'' - 5:23
# **Fools** ''(Blackmore, Gillan, Glover, Lord, Paice)'' - 8:21
# **No One Came** ''(Blackmore, Gillan, Glover, Lord, Paice)'' - 6:28

==Κυκλοφορίες==
* Στις [[3 Σεπτεμβρίου]] του [[1971]] κυκλοφόρησε ο δίσκος "''Fireball''" σε μορφή [[Δίσκος βινυλίου|βινυλίου]] από την "EMI" στην [[Ευρώπη]] και την "[[Warner Bros.|Warner]]" στην [[Αμερική]] και την [[Ιαπωνία]]. Ο δίσκος επανεκδόθηκε σε μορφή [[CD]] το [[1988]] από την εταιρεία "[[Warner Bros.|Warner]]" και επίσης σε [[CD]] από την "EMI" το [[1996]] ως επετειακή έκδοση για τα 25 χρόνια από την αρχική κυκλοφορία του δίσκου (25th Anniversary Edition).
* Στις [[12 Φεβρουαρίου]] του [[1971]] κυκλοφόρησε σε μορφή 7" [[Δίσκος βινυλίου|βινυλίου]] το σινγκλ "''[[Strange Kind of Woman]]''" με το "''I'm Alone''" στη δεύτερη πλευρά.
*Στις [[25 Οκτωβρίου]] του [[1971]] κυκλοφόρησε σε μορφή 7" [[Δίσκος βινυλίου|βινυλίου]] το σινγκλ "''[[Fireball (song)|Fireball]]''". Στη δεύτερη πλευρά του σινγκλ βρισκόταν το τραγούδι "''[[Demon's Eye]]''" για την ευρωπαϊκή έκδοση και το "''[[Anyone's Daughter]]''" στις [[Η.Π.Α.]].
*Στις [[25 Οκτωβρίου]] του [[1971]] κυκλοφόρησε σε μορφή 7" [[Δίσκος βινυλίου|βινυλίου]] το σινγκλ "''[[No No No]]''" μόνο στην [[Τσεχοσλοβακία]].  Στη δεύτερη πλευρά του σινγκλ βρισκόταν το "''[[Fools]]''".
*Στις [[25 Οκτωβρίου]] του [[1971]] κυκλοφόρησε σε μορφή 7" [[Δίσκος βινυλίου|βινυλίου]] το σινγκλ "''[[Child in Time]]''" μόνο στην [[Τουρκία]].  Στη δεύτερη πλευρά του σινγκλ βρισκόταν το τραγούδι "''[[Fireball (song)|Fireball]]''".

==Θέσεις τσαρτ==


==Βραβεία==
<big>***Fireball*** ''(άλμπουμ)''</big>

* [[Ηνωμένες Πολιτείες]] (''RIAA Certification''): Χρυσός
* [[Ολλανδία]] (''NVPI Certification''): Χρυσός

==Κατατάξεις==
* ***Sounds (Γερμανία)*', Τα καλύτερα άλμπουμ της δεκαετίας του '70*: # *'46** 
* ***Panorama (Νορβηγία)*' Τα 30 καλύτερα άλμπουμ από το 1970 ως το 1998*: # *'20** 

==Τα μέλη των Deep Purple==
Το **Fireball** ηχογραφήθηκε από τη [[Κατάλογος μελών των Deep Purple|δεύτερη σειρά μελών]] του συγκροτήματος. Τα μέλη της ήταν τα εξής:

* **Ίαν Γκίλαν** - ''φωνητικά''
* **Ρίτσι Μπλάκμορ** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις*' - *τύμπανα''

## Έκδοση ανά χώρα




## Παραπομπές


## Πηγές

Κατηγορία:Δισκογραφία των Deep Purple
Κατηγορία:Άλμπουμ του 1971